text: [{"text_idx": "#000001", "text": "F\u00f8roysku skipini effektivari enn norsk og i\u0301slendsk i\u0301 august og oktober"}, {"text_idx": "#000002", "text": "I\u0301 oktober 2022 fiska\u00f0u f\u00f8roysku skipini i\u0301 mi\u00f0al 1,1 tons av makreli fyri hv\u00f8rja siglda sjo\u0301mi\u0301l, vi\u0301sir greiningin \"Mackerel Season 2022\" hja\u0301 Fishfacts"}, {"text_idx": "#000003", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald Stillingar av farsporum"}, {"text_idx": "#000004", "text": "Fishfacts hevur skriva\u00f0 og givi\u00f0 u\u0301t greiningina, \u201cMackerel Season 2022\u201d, har fari\u00f0 ver\u00f0ur i\u0301 dy\u0301pdina vi\u00f0 norska, i\u0301slendska og f\u00f8royska fiskiskapinum eftir makreli i\u0301 2022."}, {"text_idx": "#000005", "text": "Hugt ver\u00f0ur millum anna\u00f0 eftir: \u2022 Hvat mi\u00f0alvei\u00f0an er per skip \u2022 Hv\u00f8r fiskar mest effektivt: F\u00f8royar, Norra ella I\u0301sland \u2022 Hvar makrelurin ver\u00f0ur fiska\u00f0ur \u2022 Oljuny\u0301tslan hja\u0301 f\u00f8roysku skipunum i\u0301 mi\u00f0al samanbori\u00f0 vi\u00f0 norsku og i\u0301slendsku skipini \u2022 Hv\u00f8r hevur l\u00e6gsta Co2-u\u0301tla\u0301ti\u00f0 fyri hv\u00f8rt fiska\u00f0 kilo av makreli \u2022 A\u00f0rar greiningar"}, {"text_idx": "#000006", "text": "Vi\u00f0 effektiviteti meinast vei\u00f0uu\u0301rt\u00f8kan fyri hv\u00f8rja siglda sjo\u0301mi\u0301l. Greiningin vi\u0301sir millum anna\u00f0, at f\u00f8roysku skipini vo\u0301ru mest effektiv i\u0301 oktober. Ta\u0301 fiska\u00f0u f\u00f8roysku skipini i\u0301 mi\u00f0al 1,1 tons av makreli fyri hv\u00f8rja siglda sjo\u0301mi\u0301l."}, {"text_idx": "#000007", "text": "N\u00e6sth\u00e6gsta u\u0301rt\u00f8kan var i\u0301 august, ta\u0301 fingu skipini i\u0301 mi\u00f0al eitt tons av makreli fyri hv\u00f8rja siglda sjo\u0301mi\u0301l."}, {"text_idx": "#000008", "text": "Hesar ba\u0301\u00f0ar ma\u0301na\u00f0irnar vo\u0301ru tey f\u00f8roysku skipini eisini tey mest effektivu samanbori\u00f0 vi\u00f0 tey norsku og tey i\u0301slendsku skipini."}, {"text_idx": "#000009", "text": "Big data, algoritmur og maskinl\u00e6ra Greiningin byggir a\u0301 AIS-da\u0301tur, algoritmur og maskinl\u00e6ru. Vei\u00f0uhagt\u00f8lini eru fingin til vega fra\u0301 myndugleikunum."}, {"text_idx": "#000010", "text": "- Vit hava meira enn 6.000 fiskiskip i\u0301 skipanini, og hv\u00f8rt ta\u00f0 einasta fiskiskip er kny\u0301tt at okkara egna\u00f0 fylgisveinakervi. Fyri hv\u00f8nn minutt, sum gongur, framlei\u00f0a vit da\u0301tur um fer\u00f0, vind, fer\u00f0amynstur og anna\u00f0, og ta\u00f0 merkir, at vit ein vanligan dag framlei\u00f0a meira enn a\u0301tta millio\u0301nir da\u0301tur \u2013 ella meira enn tri\u0301ggjar milliardir da\u0301tur um a\u0301ri\u00f0, og ta\u00f0 er ikki einki, sigur Hanus Samro\u0301, medeigari i\u0301 Fishfacts."}, {"text_idx": "#000011", "text": "Sjo\u0301nbandi\u00f0 omanfyri vi\u0301sir fiskiskapin eftir makreli hja\u0301 ni\u00f0anfyrinevndu skipum i\u0301 ti\u0301\u00f0arskei\u00f0inum 3. august 2022 til 3. september 2022:"}, {"text_idx": "#000013", "text": "Fiskiskipini eru tilvildarliga vald. Tey endurspegla ikki greiningina a\u0301 nakran ha\u0301tt, men sjo\u0301nbandi\u00f0 vi\u0301sir greitt, hvussu tu\u0301 vi\u00f0 s\u00f8guligum AIS-da\u0301tum kanst endurskapa og endursp\u00e6la slo\u0301\u00f0irnar og fer\u00f0amynstrini hja\u0301 f\u00f8roysku, norsku og i\u0301slendsku fiskiskipunum."}, {"text_idx": "#000014", "text": "Fiskiskapur eftir makreli - september 2022 - norsk, f\u00f8roysk og i\u0301slendsk fiskiskip"}, {"text_idx": "#000015", "text": "Metoda. Vit hava sett \"Geo-fence\" (hegna\u00f0 \u00f8ki\u00f0 inni) og greina\u00f0 makrelfiskiskapin innanfyri \u00f8kini."}, {"text_idx": "#000018", "text": "Sto\u0301r pelagisk fyrit\u00f8ka m\u00f8guliga til F\u00f8roya"}, {"text_idx": "#000019", "text": "Skiftislesandi u\u0301r Su\u00f0urafrika hevur kanna\u00f0 alilaks"}, {"text_idx": "#000022", "text": "Bo\u00f0a\u00f0u fra\u0301 eldi umbor\u00f0 a\u0301 Tasiilaq"}, {"text_idx": "#000024", "text": "Fer\u00f0afo\u0301lk og manning hava ta\u00f0 eftir umst\u00f8\u00f0unum gott"}, {"text_idx": "#000028", "text": "Redaktio\u0301n tel. 20 80 80 [email protected] Sverri Egholm Netredakt\u00f8r (A\u0301byrgd) [email protected]"}]